# Die Schedelsche Weltchronik (deutsch):015

| 014 <<<Vorheriges Blatt | Die Schedelsche Weltchronik Blatt XV | Nächstes Blatt>>> 016 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## XIIII verso:

Das ander alter
Noe der sun Lamechs der zehend von adam ist nach sag des buchs der gescho$^e$pff im c. lxxxij. iar seins vaters. vnd nach hebreyscher warheit im. j$^m$. lvi. iar. aber nach beschreybung Orosij. Bede vnd der. lxx. außleger im. j$^m$. vi$^c$. xlij. iar der werlt geporn. vnd wirdt als ein rue außgelegt daru$^e$mb dz vnder im alle ding geruet haben nach der sintfluss oder daru$^e$mb dz er den geprauch des ackerns mit dem vih erstlich gefunden hat. dem nach stet geschriben. Er wirdt vns tro$^e$sten von den wercken vnser hend etc. dann erstlich plagen die menschen vnd darnach begunde dz vih zeackern. also ward der menschen arbait geringert. daru$^e$mb steet darnach. Noe was ein agkerman. vnd Augustinus erhebt die agkermanschafft als ein heilige von got aufgesetzte arbait u$^e$ber alle hantwerckische ambt vnd kunst.
Von Sem Cham vnd Japhet den dreyen su$^e$nen Noe sind. lxxij. vo$^e$lcker entsprungen des zu bedeu$^e$ten sendet der herr Jhesus. lxxij. iunger vor seinem angesicht. Augustinus spricht. vil ander sind geporn der doch nit gedacht wirdt daru$^o$mb dz sie andern vo$^e$lckern in geperung vorgegangen sind vnd doch kein volck haben mu$^e$gen machen. vnd die namen der selben vo$^e$lcker sind eins tails bliben. also das man west wo her die komen sind. als auß assur die assirij. vnd auß heber die hebreyschen. Eins tails sind mit dem alter der zeit verwandelt. also dz die allergelertisten vnd erfarnsten der historien mit aller. sunder kaum ettlicher vo$^e$lcker vrsprung mu$^e$gen finden. vnd nach betrachtung aller ding erfindet sich dz mer namen verwandelt dann bliben sind
Ionichus der vierd sun noe ist geporn in dem dritten iar nach der sintfluss. des gesweigt moyses. Diser hat zu erst die kunst des gestirns lawffs erfunden vnd ettlich ku$^e$nfftig ding fu$^e$rsehen. vnd da im der vater gab gegeben het gieng er in das land ethan vnd wonet aldo vnd machet ein volck vnd diss ist die erde (der sunnen erd genant) dohin sich ettlich fu$^e$rtreffenlich mann der su$^e$n Japhet fu$^e$gten vnd Jonicho ein stat eliopolis genant paweten. vnd er soll auch dem nemroth rat gegeben haben wie er regirn mo$^e$cht. vnd was fu$^e$rscheinender sinreichigkait. vnd ein grosser erkenner des gestirns. der den lavff vnd aigenschaft aller stern erschawet vnd dardurch den vrsprung vnd auch den vndergang der vier fu$^e$rnemlichen reiche vorerkennet vnd leret. do er starb ward sein sun cosdron sein nachkomen
Ahus was chams sun von dem komen (als Josephus wil) ethiopes die morn. dise warden von inselbs vnd von den asianern erstlich chusei vnd darnach ethiopes genant. von demselben ist die gegent ethiopia also gehayssen. die ist in den enden des lands mauritania. do dann grosse ayno$^e$de vnd wu$^e$stnus seyen gegen dem aufgang. Chanaan der sun cham hat geborn etheum. iebuseum. amoreum. gerseum. eueum. archeum. von der yedem ist ein sunders volck genant. als von etheo ethei. von iebuseo iebusei. von amoreo amorei. von gerseo gersei. von eueo euei oder gabaonite. von archeo wardt archas die stat vnder dem perg libano gepawet. Chanaan der erst sun cham von dem komen die chananei. vnd het. xi. su$^e$n die besaßen dz land der chananeier ietzo das gelobt land. nw iudea vnd von im chananea gehayssen. Cineus aradius von dem aradij die die inseln araden besaßen mit kleinen meer von den phenicern geschiden. Samarites von den syrie die edel stat vnd wirdt genent aeolis. Amatheus dauon amatite. Phuch der ander sun cham. dauon libia die gegent von athlante dem perg mauritanie vnd ein gegent phuteus genant ist Messaraym der drit sun. dauon egytij. vnd hat. v. su$^e$n. die egyptier hiessen etwen mersei von mersa irmm fu$^e$rsten. Lidin. dauon lydi vnd lydia dz land genant. do sand Johanßen stul ist. Ananim dauon ananij. vnd Labim dauon cubarij vnd ander der vo$^e$lcker vnbekant vnd mit der ethiopier krieg außgerewtt sind bis zu der vergessenhait der vergangen namen. Messram der ander sun chams gepar auß im syben vo$^e$lcker. dz sechst volck sind die palestiner. ir land hayst palestina in syria an arabia stossent. vnd von der stat philistea philistei genant. Sabatha dauon sabatheni von den kriechen astabari genant. Kegma het. ij. su$^e$n. vnd sabatha haben iren alten namen darnach verlorn. von dem sind vo$^e$lcker der morn in den nidergang entsprungen. Saba dauon sabeus oder sabey. arabes vnd von in arabia genant an den pergen libani wonende. Dada dauon ethiopes. Eiula was der ander sun chus des suns cham von dem sind eiulei yetzo getuli genant in den verrern gegenden affrice wonende. Nemroth der sun chus des suns cham was ein rys eins grossen leibs vnd vnder den su$^e$nen der su$^e$n Noe der allergetu$^e$rstigst. der bey den babiloniern bleybende zu erst wu$^e$terey anfieng zeu$^e$ben.

## XV recto:

Blat XV
der werlt
* ↑ WS: Vorlage: su$^e$u